
Ultimele săptămâni de caniculă au pus sistemul energetic sub o presiune 
extraordinară. Autorităţi din domeniu caută să repornească orice instalaţie care 
poate oferi câțiva MWh în plus în sistem, în condiţiile în care la orele de vârf 
România importă până la 2.000 de MWh, și asta la cele mai mare preţuri din 
Europa. Fostul ministru al energiei, Virgil Popescu, ajuns acum în Parlamentul 


European, dă asigurări că nu există riscul unui blackout, însă acesta a condus 
Ministerul Energiei până vara trecută, perioadă în care s-au făcut numirile în 
marile companii din energie ale statului. 


Secretar de stat multimilionar, numit șef la Transgaz 


Dan Dragoș Drăgan ocupă funcţia de secretar de stat în Ministerul Energiei începând 
cu martie 2020. Aici conduce Direcţia pentru Politici Energetice și Green Deal-ul 
european, fiind responsabil PNRR în domeniu, dar și implementarea Strategiei 
Naţionale a României. Începând cu martie 2021, odată cu separarea Ministerului 
Energiei de cel al Economiei, acesta este numit președintele Consiliului de 
Administraţie al Romgaz, compania de stat care trebuie să gestioneze investițiile în 
mega-proiectul Neptun-Deep. 


Acesta a terminat liceul în anul 1991, an în care începe și ASE-ul, Facultatea de 
cibernetică și statistică, facultate pe care o termină nouă ani mai târziu, în anul 1999. 
Potrivit CV-ului său, până la terminarea facultăţii era deja directorul executiv al unei 
companii Soemma SA, din București, firmă pe care o conduce între anii 1996 și 2000. 
Pe platforma Termene.ro, singura firmă cu același nume este Soemma Impex Srl, din 
Sectorul 3, însă firma este radiată din 1995. 


În anul 2000 actualul secretar de stat și-a luat diploma de brokeraj și se angajează la 
o firmă de trading, Emanuela Trading Company SRL. În CV menţionează că a fost 
directorul executiv al firmei între 2.000 și 2004. Datele publice privind cifrele de 
afaceri sunt doar începând pe anul 2005. În acel an, firma avea 4 angajaţi, o cifră de 
afaceri de doar 67.000 lei și pierderi de 34.000 lei. În anul următor cifra de afaceri a 
firmei avea să treacă de două milioane de lei, însă profitul firmei nu trece de 100.000 
lei. În anul 2010, ultimul an pentru care sunt date, pierderea firmei era de 2,3 
milioane lei. Trei ani mai târziu, firma avea să fie radiată. 


Urmează apoi alte două firme, Petprod SRL, firmă fără activitate comercială din 2020, 
și Repower furnizare, aceasta din urmă o firmă din energie, cu acţionariat străin, 
unde lucrează următorii zece ani, iar după alţi trei ani, este luat de Virgil Popescu la 
Ministerul Energiei. În anul 2018 își deschide propria firmă de consultanţă în afaceri, 
firmă care în doar 2 ani ajunge la un profit net de 463.000 lei, asta la o cifră de 
afaceri de 480.000 lei în acel an. Astăzi, trei ani mai târziu, firma se laudă cu un profit 
de 1,3 milioane lei. 


Dan Dragoș Drăgan deţine trei apartamente în Capitală, are peste 3,3 milioane de lei 
în conturile și depozitele de la bănci și deține acţiuni în valoare de 4,7 milioane lei. 
Doar aceste acţiuni i-au adus dividende de peste 100.000 lei anul trecut. 
Indemnizaţia încasată anul trecut de la Romgaz a fost de 189.000 lei. 


IN SOCIetaţi comerciale 


SC NEXUS SMART Acţiuni sau părţi sociale 190 RON 
CONSULTING SRL în societăţi comerciale 


BRD TLV DIGI SNGREFE | Acţiuni sau părţi sociale 4739397 RON 
EL în societăţi comerciale 


*Categoriile indicate sunt: (1) hârtii de valoare deţinute (titluri de stat, certificate, obligaţiuni); (2) acţiuni sau 
părţi sociale în societăţi comerciale; (3) împrumuturi acordate în nume personal. 

Dan Dragos DRAGAN | Ep: DIGI, TLV, SNG, DIVIDENDE 109715 RON 


BRD, DIGI, TLV, SNG, CASTIG TITLURI DE 
Dan Dragos DRAGAN VALOARE 98608 RON 


Dan Dragos DRAGAN BANCA TRANSILVANIA DOBANZI 26828 RON 


Dan Dragos Drăgan, acţiuni de un milion de euro 


Reţeaua liberalilor mafioţi de la Hidroelectrica 


Hidroelectrica este nu doar cea mai mare companie de stat, cu o cifră de afaceri de 

peste 12 miliarde, dar și cea mai profitabilă, cu un profit brut de peste șase miliarde. 
La finalul anului trecut Kâroly Borbely a devenit noul director general, însă mult mai 
interesat este pe cine I-a înlocuit acesta. 


Concret, este vorba de Bogdan Badea, care a condus Hidroelectrica din iulie 2017, 
iar din noiembrie 2023 a rămas director de investiţii și membru al Directoratului 
companiei. Anul trecut, în cele 11 luni în care a fost președintele Directoratului, a 
încasat 1,37 milioane lei. 


Absolvent al unei facultăţi de inginerie urbană, Bogdan Badea intră în politică alături 
de PNL, partid care-l propulsează în Consiliul Local Râmnicu-Vâlcea. În timpul 


Guvernului Tăriceanu ajunge director în cadrul Electrica SA, asta deși nu are 
experienţă în domeniu, și figurează în nu mai puţin de șase CA-uri ale companiilor 
din energie. După un scurt hiatus, determinat de schimbarea regimului, Bogdan 
Badea se întoarce la Ministerul Energiei, unde, începând cu 2017, avea să fie pus îi, 
fruntea Directoratului Hidroelectrica. 


Între 2013 și 2015 acesta a deţinut și două funcţii în Guvern, fiind secretar de stat la 
Ministerul Economiei și cel al Energiei. Printre companiile de stat unde a fost 
administrator sau reprezentat AGA se numără: BTT S.A., Enel, Complexul Energetic 
Oltenia, Complexul Energetic Hunedoara, Nuclearelectrica, Rompetrol Rafinare, OMV 
Petrom, Cuprumin, Hidro Tarniţa și Exim Bank. 


Ascensiunea sa politică este datorată influenţei fostului vice-președinte PNL, Daniel 
Chiţoiu, și el originar din Vâlcea. Fost șef al ANAF în timpul guvernării Tăriceanu, 
acesta avea să ajungă în fruntea ministerelor Economiei și Finanţelor în timpul 
Guvernului Ponta. Acesta este finul lui Dan Radu Rușanu, un alt lider controversat 
din PNL, supranumit „hrebenciucul PNL”, fost șef al ASF ajuns acum în conducerea 
BNR. 


Influenţa sa asupra domeniului energiei avea să se manifeste câțiva ani mai târziu, 
când, alături de Tăriceanu, ajunge la guvernare cu ALDE. „Daniel Chiţoiu şi ALDE se 
comportă ca şi cum Electrica ar fi moşia lor”, avea să se plângă în 2018 unul 
dintre acţionarii minoritari ai companiei de stat. Este și perioada în care mai mulți 
apropiaţi ai liderului ALDE ajung în posturi cheie în companiile din energie, precum 
șeful Hidroelectrica. Un alt exemplu este și Electrocentrale Group SA, acolo 

unde șefii veniţi de la ALDE sunt plătiţi cu sute de mii de lei. 


Oamenii lui Chiţoiu din conducerea Hidroelectrica 


Badea nu este singurul liberal, considerat un apropiat al lui Chiţoiu, care este astăzi 
prezent în conducerea cele mai preţioase companii de stat. În Consiliul de 
Supraveghere al Hidroelectrica îi mai găsim pe Mihai Liviu Mihalache și Carmen 
Radu. Ambii au ajuns în Consiliul de Supraveghere al companiei de stat în anul 2019, 
iar din 29 martie 2023, au fost votaţi pentru un al doilea mandat, ce se va încheia în 
2027. 


Mihai Liviu Mihalache este chiar fostul șef de cabinet al lui Daniel Chiţoiu, de la 
Ministerul Economiei, poziţie în care este numit în anul 2012. Mihalache este de 


profesie avocat, fiind licenţiat în drept la una dintre cele mai slab cotate universități 
din ţară, Universitatea Ecologică din București. Acesta a activat ca avocat timp de 
șase ani, între 2004 și 2007, și apoi între 2010 și 2013. Între acești ani a fost expert „ 
cadrul AEP, filiala Oltenia Sud-Vest. _ 


Acesta este și el originar din Râmnicu-Vâlcea, fiind fost coleg de liceu chiar cu 
Bogdan Oprea. După 2012 rămâne la Ministerul Economiei, cu scurte pauze, până în 
anul 2015, timp în care ajunge la conducerea Oficiului Participaţiilor Statului și 
Privatizării în Industrie. După anul 2015 ajunge la Ministerul Energiei, unde, din nou, 
ajunge la conducerea Direcţiei de Privatizare și Administrare a Participaţiilor Statului 
în Energie. 


În această perioadă îl găsim în Consiliile de Administraţie companiilor de stat: 
Fabrica de Arme Cugir, Uzina Mecanică Plopeni, Hidro Tarniţa, CET Govora SA, 
Șantierul Naval Mangalia, Fondul de Investiţii în Energie Kazah-Român, Rompetrol 
Rafinare SA și Hidroelectrica, începând cu 2019. 


În prezent, Mihalache este director în cadrul Ministerului Energiei, salariul încasat 
anul trecut aici fiind de 112.000 lei. Suma este aproape jumătate din indemnizaţia pe 
care o încasează de la Hidroelectrica, 213.000 lei. 


1, Venituri Qin sotoru 


SOCIETATEA DE 
PRODUCERE A ENERGIEI 
ELECTRICE IN 
BADEA BOGDAN HIDROCENTRALE 
NICOLAE HIDROELECTRICA 
SA. Bulevardul lon 
Mihalache 15 17, Sector 
1 


Presedinte directorat 1373942 RON 


Bogdan Badea și Carmen Radu 


În ceea ce o privește pe Carmen Radu, FANATIK a scris recent despre modul cum a 
dispărut de la conducerea Companiei de Investiţii de la Sectorul 1. Practic, în 
prezent, aceasta a rămas doar cu funcţia în Consiliul de Supraveghere de la 
Hidroelectrica. 


Numirea de la Hidroelectrica vine la capătul unui lung șir de funcţii și sinecuri la stat. 
Considerată și ea a fi o apropiată a lui Dan Radu Rușanu și Daniel Chiţoiu. A fost 
director în cadrul ANAF și Ministerul Finanţelor, de unde a ajuns șefa Eximbank între 
2005 și 2009. După această perioadă ajunge și la conducerea ASF și a Fondului de 
Contragarantare. 


În anul 2013, liberalii au vrut să o numească într-una din cele două funcţii de 
vicepreședinte la Eximbank, însă BNR avea să se opună acestei numiri. Presa 
economică scria atunci că BNR și guvernatorul Mugur Isărescu încearcă să menţină 
un standard ridicat în ceea ce privește managementul din sistemul bancar. 


Un alt administrator al Hidroelectrica, cu puternice legături cu PNL-ul, este Cristian- 
Nicolae Stoina. Acesta a fost ales pentru un mandat întreg, începând cu data de 22 
ianuarie 2024, însă a făcut parte din CS-ul companiei de stat începând cu anul 2018. 
Acesta este fostul șef al ANAF București 2005-2007, chiar în perioada în care la 
Ministerul Finanţelor era Sebastian Vlădescu, vorbim de Guvernul Tăriceanu. 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Marius Lulea (AUR): „România trebuie să aibă o armată puternică și un complex militar-industrial 
solid” 


George Simion, candidatul AUR la Președinția României, trage un semnal de alarmă: „Țăranul român 
este abandonat de către stat” 


Marius Lulea (AUR) acuză: „PSD a cedat șantajului PNL și a stabilit alegerile pentru final de noiembrie 
— început de decembrie” 


Petrișor Peiu: „George Simion este primul candidat la președinție nominalizat de un partid 
parlamentar“ 


Șefa mafiei din Caraș Severin, procuroarea șefă Rusia își intensifică războiul hibrid împotriva 
de la DIICOT Carmen Vrânceanu, presiuni României! Alegerile sunt compromise de 
inimaginabile asupra jurnaliștilor Rise Project fermele de troli dirijate de Kremlin 
Politicienii ucid prin incompetenţă și rea Cozmin Gușă și Donald Trump: Într-o altă 
intenţie! Transformăm România în Zoo sau scrisoare, neprezentată de Gușă, un miliardar 
reintroducem cotele de vânătoare la urs ? nigerian îl anunţă că a intrat în posesia unui 


milion de dolari 


Răscoala românilor din Leeds. MAE caută soluţii pentru cei patru minori preluaţi de serviciile sociale 


Președintele CNAS recunoaște că nu are bani pentru finanţare până la sfârșitul anului: "Mi-aş dori să 
pot să spun că da" 


Companiile aeriene și aeroporturile din Rusia nu au fost afectate de cea mai gravă pană informatică 
din istorie. Care este explicaţia 


Sunt tot mai puţine locuri pentru stagiile de pregătire a tinerilor. IT-ul este domeniul cu cea mai 
mare scădere 


Recent Popular Comments 


Violenţele din Leeds: Consiliul local, comunitatea de români și comunitatea de romi au dat 


o declarație comună în care cer localnicilor să își păstreze calmul 


O 13 minute în urmă 


George Simion: Alertă de poliție politică! Fapt fără precedent în istoria democraţiei din 
România 


O 21 de minute în urmă 


Două trenuri s-au ciocnit în Gara Basarab din București 


O 3 ore în urmă 


Liberalii mafioţi din conducerea marilor companii din energie. Reţeaua din spatele 
oamenilor cu venituri fabuloase 


O 4 ore în urmă 


Directorul Minei Livezeni a fost reţinut 


O 5 ore în urmă 


